Joris-Karl Huysmans

[miniatura|J.-K.Huysmans en 1904, retratado por [André Taponier.]]
**Charles Marie Georges Huysmans**, coñecido como **Joris-Karl Huysmans**, nado en París o 5 de febreiro de 1848 e finado na mesma cidade o 2 de maio de 1907, foi un escritor francés. Os traballos de Huysmans expresan un desgusto pola vida moderna e un profundo pesimismo, que conectou o autor primeiro co filósofo Schopenhauer e, máis tarde, tras o rexeitamento da súa primeira etapa, cos postulados da Igrexa católica.

## Traxectoria 
Descendente dunha longa liña de pintores flamengos, tivo unha mocidade dolorosa (a súa nai volveu casar cun home de negocios, protestante: Jules Og). Estudou leis e ingresou como funcionario do Ministerio do Interior. Publicou pola súa conta en 1874 un conxunto de poemas titulado *Le Drageoir à épices*. As súas primeiras obras, como *Marthe, histoire d’une fille* (1876) e *Les Sœurs Vatard* (1879), estaban inspiradas polo naturalismo de Émile Zola. Acudía ás veladas do grupo de Médan, para o que colaborou cun conto: *Sac au dos* no que fala sobre os seus recordos militares. O libro colectivo publicado: *Les Soirées de Médan* constitúe o Manifesto do Naturalismo. As súas obras están por entón (1881-1882), cheas de vidas sen brillo e dun eslamiado día a día e xa aparece o seu desgusto por un mundo moderno composto *por bribóns e imbéciles*.

En *A contrafío* (1884) novela que se converteu en modelo do decadentismo rompe claramente coa estética naturalista; as tendencias ao artificio do protagonista, o marqués Jean des Esseintes, son, no fondo, impulsos cara a un ideal. Sobre a novela *Là-bas* escribiu Luis Buñuel un guión con Jean-Claude Carrére que non chegou a filmarse. Volveu ao seo do catolicismo en 1892; as súas novelas *En route* (1895) e *La Cathédrale* (1898) están dedicadas a narrar a súa experiencia relixiosa. Retirouse ao mosteiro dos beneditinos en París, cidade na que morreu. Está enterrado no cemiterio de Montparnasse.

## Obras 
miniatura|Tumba de J.-K. Huysmans no cemiterio de Montparnasse, en París.
### Novela 
* *Marthe, histoire d’une fille* (1876)
* *Les Sœurs Vatard* (1879)
* *En ménage* (1881)
* *A contrafío* (*À rebours* no orixinal francés) (1884)
* *Là-bas* (1891)
* *En route* (1895)
* *La Cathédrale* (1898)
* ''L'Oblat* (1903)
* *Les Foules de Lourdes* (1906)

### Outros 
* *Le Drageoir aux épices* (prosa poética, 1874)
* *Sac au dos* (relato aparecido en *Les Soirées de Médan*, 1880)
* *Croquis parisiens* (prosa poética, 1880)
* *À vau-l’eau*, (1882)
* *L’Art moderne* (crítica de arte, 1883)
* *En rade* (novela, 1887)
* *Un dilemme* (relatos, 1887)
* *La Retraite de monsieur Bougran* (relatos, 1888 ; publicación póstuma 1964)
* *Certains* (crítica de arte, 1889)
* *La Bièvre* (monografía, 1890)
* *La Bièvre et Saint-Séverin* (monografía, 1898)
* *Les Gobelins ; Saint-Séverin* (monografía, 1901)
* *Sainte Lydwine de Schiedam* (haxiografía, 1901)
* *De tout* (compilación de artigos, 1902)
* *Trois Primitifs* (crítica de arte, 1905)
* *Trois Églises'' (monografía, publicación póstuma 1908)

## Notas 
## Véxase tamén 
### Ligazóns externas 
* Huysmans.org, páxina web con diversas información sobre o autor e a súa obra.